
,          Община Момчилград
           Област Кърджали

                     Адрес: Момчилград, 6800, ул. „26-ти декември“ №12, тел. 03631/78-41, факс 03631/78-49, е-mail: obshtina@momchilgrad.bg
Проект!
ОБЩИНСКИ ПЛАН ЗА МЛАДЕЖТА ЗА 2025 г.
ВЪВЕДЕНИЕ
Планът за младежта на община Момчилград е в съответствие със Закона за младежта и приоритетите на Националната стратегия за младежта (2021-2030), която определя визията на правителството на европейското развитие на България по отношение на политиката за младите хора в страната.
Стратегическите цели, заложени в документа са свързани с насърчаване на неформалното обучение, на заетостта и подкрепата за млади хора, които не учат, не работят и не се обучават, на ангажираността, участието и овластяването на младите хора,  на свързаността, толерантността и европейската принадлежност на младите хора, насърчаване на здравословен и природощадящ начин на живот, насърчаване на културата и творчеството сред младите. Този документ определя целите и приоритетите на общинската политика за младите хора, както и финансовите ресурси за реализирането й. Съобразен е с потребностите на младите хора в община Момчилград. Годишният план за младежта съдържа:
1. Анализ    на    предизвикателствата    пред    младежта    в    община Момчилград;
2. Приоритети  и  специфични  цели за  провеждане  на  общинската политика за младежта и мерки за постигането им;
3. Описание на дейности, които допринасят за постигане на целите на Националната стратегия за младежта;
4. Организация и координация на дейностите за постигане на целите;
5. Действия по наблюдение, оценка и актуализация на общинския план за младежта;
6. Ред и начин за осигуряване на информация и публичност на плана.

АНАЛИЗ НА ПРЕДИЗВИКАТЕЛСТВАТА ПРЕД МЛАДЕЖТА В ОБШИНА МОМЧИЛГРАД
Настоящата програма се основава на традиционното сътрудничество между институциите и залага мерки за по-добра координация в сфери като образование, трудова заетост, социално включване, здравеопазване, етническа толерантност, младежко доброволчество, равнопоставеност на половете, конкурентоспособност.
По данни на Главна дирекция „ГРАО" населението по постоянен адрес към 15.12.2024 г. в община Момчилград е 42 240 души. Делът на младите хора на възраст от 15 до 29 години е 5 628 души, което е 13 % от общото население, разпределено по следния начин:
	Население на възраст между 15-29 г. към 15.12.2023 г. в община Момчилград/НСИ

	15-19г.
	2 011

	20 - 24 г.
	1 780

	25 - 29 г.
	1 837

	Общо 15-29 г.
	5 628


Младите хора в България са сред най-късно влизащите на пазара на труда, в сравнение с другите държави от ЕС. Задълбочаването на икономическата криза в страната дава своето отражение върху пазара на труда. В резултат на несигурната икономическа среда, недостатъчната финансова обезпеченост, свитото производство и намаляне обема на работа расте безработицата сред младите хора. 
При разглеждане структурните особености на безработицата прави впечатление, че делът на безработните млади хора на възраст до 29 г. в община Момчилград е под средния за страната. Необходимо е да се отчете факта, че младите хора притежават редица качества, които им дават предимство - те са по-мобилни и проявяват повече гъвкавост в процеса на търсене на работа. Много от тях се реализират извън общината и извън пределите на страната ни.
През 2024 година от общо постъпилите на работа в община Момчилград 34 младежи  на първичен пазар са 21 от тях, а по национални, регионални и програми на Европейския съюз, които осигуряват заетост за млади хора са наети 13 младежи.
Професионалното ориентиране е определящо за подготовката на кадри с квалификация, съответстваща на изискванията на пазара на труда.
На територията на община Момчилград функционират:
1. Средно училище „Н. Й. Вапцаров", гр. Момчилград с паралелки с профили - чуждоезиков и софтуерни и хардуерни науки;
2. Духовно училище, гр. Момчилград с паралелки - духовен профил.;
3. Професионална гимназия по туризъм и хранително-вкусова промишленост „Св. св. Кирил и Методий", гр. Момчилград с паралелки по специалностите - „Производство на кулинарни изделия и напитки", „Производство на хляб и хлебни изделия", „Производство на облекла от текстил" и „Конструиране и моделиране на облекло".
През последните години се наблюдава повишаване процента на младите хора, които са с наднормено тегло, което ще окаже негативно влияние върху тяхното здраве и активен живот през следващите години. Чрез занимания със спорт община Момчилград цели да намали този процент и същевременно да постигне добра основа за изграждане на толерантност към различните. В общината съществуват добри спортни традиции. В град Момчилград се намира стадион, плувен басейн и спортна зала. Под патронажа на общината се организират и провеждат ежегодни спортни състезания и прояви. Към момента с успехи се отличават спортовете тенис на маса, вдигане на тежести, борба и футбол. В община Момчилград са лицензирани пет спортни клуба - Футболен клуб "Родопи-1935", Спортен клуб по тенис на маса "Родопи", Спортен клуб по борба "Родопи", Спортен клуб по вдигане на тежести "Наим Сюлейманоглу" и Спортен клуб по бокс "Лион Боксинг".
Институционално съществуващите младежки проблеми се обсъждат на заседанията на Общински съвет, на работни срещи, семинари, обучения и т.н.
По възрастов състав младите хора преобладават в Общински съвет, Общинска администрация и други децентрализирани държавни институции на територията на община Момчилград.
В община Момчилград има изградени Районен съд, Районна прокуратура, РУ „Полиция", Комисия за детето, Мултидисциплинарен екип за взаимодействие в случаи на деца, жертва на насилие, МКБППМН, Отдел „Закрила на детето" към Дирекция "Социално подпомагане", ЦОП, Пробационна комисия. Основна роля по превенция на правонарушенията играе Местната комисия за борба с противообществените прояви на малолетни и непълнолетни с екип от 5 обществени възпитатели, които консултират деца и ученици с различни поведенчески прояви. Провеждат се и регулярни индивидуални работни срещи на обществените възпитатели с проблемни ученици от училищата в града и селата с цел консултативна и корекционно-възпитателна работа с тях.
През 2024 г. МКБППМН е образувала и разгледала 12 броя възпитателни дела на 8 непълнолетни и 2 малолетни като единият от малолетните има 3 образувани и разгледани дела. С решения на МКБППМН през 2024 г. са наложени общо 18 броя възпитателни мерки по чл.13 от Закона за борба срещу противообществените прояви на малолетните и непълнолетните (ЗБППМН) с цел постигане на необходими корекционно-възпитателни резултати. 

На територията на общината извършените нарушения не са с голяма обществена опасност. Няма отпаднали ученици, скитничество и просия.
Различните социално-педагогически структури: МКБППМН, Детска педагогическа стая, отдел „Закрила на детето", отдел „Хуманитарни дейности", организират съвместни проверки в заведенията за спазване на вечерния час и недопускане сервиране на алкохол на малолетни и непълнолетни, както и продажба на цигари. Преобладават пътно-транспортните произшествия с участието на млади хора. Този проблем се обсъжда на заседание на Общинската комисия за безопасност на движението като се предприемат мерки за вертикалната и хоризонталната маркировка на пътя, засилване на контрола, подобряване на пътната инфраструктура и др.
Мисленето сред младите хора за гражданската инициативност като „нещо безсмислено и губене на време" е сериозна заплаха за демократичните механизми в бъдеще. Макар готовността на младите хора да участват в доброволчески акции да нараства, все още са ограничени възможностите за такива дейности на територията на община Момчилград.
ПРИОРИТЕТИ И СПЕЦИФИЧНИ ЦЕЛИ ЗА ПРОВЕЖДАНЕ НА ОБЩИНСКАТА ПОЛИТИКА ЗА МЛАДЕЖТА И МЕРКИ ЗА ПОСТИГАНЕТО ИМ
1.  Насърчаване на неформалното обучение:

· Повишаване на достъпа до неформално обучение за развитие на ключови компетентности;
· Подобряване на качеството на средното образование и неформалното обучение, както и насърчаването на ученето през целия живот.
2. Насърчаване на заетостта и подкрепата за млади хора, които не учат, не работят и не се обучават (NEETs):
· Насърчаване на заетостта на младите хора;
· Формиране на информационна политика за насърчаване на включването в образование и заетост на млади хора, които не учат, не работят и не се обучават (NEETs).
3.
Насърчаване на ангажираността, участието и овластяването на младите хора:
· Повишаване на нивото на гражданска ангажираност на младите хора;
· Повишаване на нивото на овластяване и качествено участие на младите хора в процесите на вземане на решения на местно, национално и европейско ниво;
· Осигуряване на подкрепяща среда за младежките организации и популяризиране на ползи от тяхната работа.
                4.  Развитие и утвърждаване на младежката работа в национален мащаб:
· Насърчаване на иновативни подходи в младежката работа.
    5.   Свързаност, толерантност и европейска принадлежност:

· Насърчаване на социалното включване на младите хора от уязвими групи;
· Насърчаване на толерантност и ненасилие, превенция на агресия сред младите хора, включително и в онлайн пространствата;
· Засилване на чувство за принадлежността към ЕС и споделяне на европейските ценности.                     
                     6.  Насърчаване на здравословен и природощадящ начин на живот:

· Създаване на условия и насърчаване на младите хора към здравословен начин на живот, здравословно хранене, физическа активност и спорт;
· Превенция на проблеми, свързани с психичното здраве на младите хора;

· Превенция на проблеми, свързани със сексуалното и репродуктивно здраве на младите хора;

· Постигане на осъзната промяна в мисленето и поведението на младите хора по отношение на опазване на околната среда;

                     7.  Насърчаване на културата и творчеството сред младите:
· Повишаване на достъпа до култура и нивото на културно участие на младите хора;

· Насърчаване на лични творчески умения;

ОПИСАНИЕ НА ДЕЙНОСТИТЕ, КОИТО ДОПРИНАСЯТ ЗА ПОСТИГАНЕ НА ЦЕЛИТЕ НА НАЦИОНАЛНАТА СТРАТЕГИЯ ЗА МЛАДЕЖТА
	№
	Дейности
	Срок за изпълнение
	Финансиране
	Отговорни институции

	1.
	Обшински турнири по футбол, волейбол, баскетбол, борба, шах, лека атлетика, дартс, билярд, тенис на маса, спортна стрелба и др. (пролетни, летни, есенни, по случай празници и бележити дати)
	целогодишно
	Община Момчилград

	Община Момчилград,
учители по ФВС в
училищата

	2.
	Обучение за млади хора и участници в Анти СПИН кампания
	м. февруари
	Община
Момчилград


	Лични лекари,
здравни специалисти в училищата,
Община Момчилград

	3.
	Първопролетен карнавал -музикално парти
	м. март
	Община
Момчилград

	Община Момчилград

	4.
	„Баба Марта" - изложба
	м. март
	Община
Момчилград


	Община Момчилград

	5.
	Инициативи, свързани с 22 април -Световен ден на Земята. Почистване и облагородяване на зелени площи
	м. април
	Община
Момчилград


	Община Момчилград

	6.
	„Да почистим Момчилград заедно" - почистване на културно-исторически паметници и обществени места
	м. април
	Община
Момчилград


	Община Момчилград,

училища

	7.
	Организиране на благотворителен футболен турнир /малки врати/
	м. април
	Община
Момчилград


	Община Момчилград,
Отдел „Хуманитарни
дейности"

	8.
	Международен турнир по тенис на маса
	м. април
	Община Момчилград,

СКТМ „Родопи"
	Община Момчилград, СКТМ „Родопи"

	9.
	Спортни занимания по време на ваканциите - плуване, колопоходи, велосъстезания и др.
	пролетна и
лятна ваканция
	Община
Момчилград
МКБППМН, ЦОП

	Община Момчилград, отдел „Хуманитарни
дейности",
МКБППМН, ЦОП

	10.
	Общинско и областно състезание „Млад огнеборец"
	м. април м. май
	Община
Момчилград

	Община Момчилград, РСПБЗН - Момчилград

	11.
	„Вяра, традиция, здраве" -посрещане на изгрева на вр. Дамбалъ
	м. май
	Община
Момчилград

	Община Момчилград

	12.
	Шах за всеки
	м. май
	Община
Момчилград

	Община Момчилград

	13.
	Празнично шествие на ученици и абитуриенти, по случай Деня на българската просвета и култура и на славянската писменост. Награждаване на абитуриенти -отличници
	24 май
	Община
Момчилград

	Община Момчилград, отдел „Хуманитарни
дейности"

	14.
	Спортни прояви по случай Деня на българския спорт и професионален празник на работещите в сферата на спорта
	м. май
	Община
Момчилград

	Община Момчилград, отдел„Хуманитарни
дейности"

	15.
	Традиционен турнир по свободна борба
	м. май
	Община
Момчилград


	Община Момчилград

	16.
	Фермерски фестивал „Фарм Фест-Момчилград 2025“
	м. май
	Община
Момчилград


	Община Момчилград

	17.
	Състезания в чест на деня на детето -1 юни
	м. юни
	Община
Момчилград


	Община
Момчилград,

отдел „Хуманитарни
дейности"

	18.
	Ултрамаратон „Rhodo Rock“
	м. юни
	Община
Момчилград


	Община Момчилград

	19.
	Традиционен музикален фестивал „Нощта на Орфей" на светилището при с. Татул
	м. юни
	Община
Момчилград


	Община Момчилград

	20.
	Програма „Летни вечери в парка"
	м. юли м. август
	Община
Момчилград

	Община Момчилград

	21.
	Международна среща на момчилградчани под надслов „Момчилград винаги в сърцето ми"
	м. юли
	Община
Момчилград

	Община Момчилград

	22.
	Плувно лято
	м. юли м. август
	Община
Момчилград,
МКБППМН, ЦОП

	Община Момчилград, МКБППМН, ЦОП

	23.
	Международен ден на младежта
	м. август
	Община
Момчилград.
	Община Момчилград

	24.
	Провеждане на традиционни спортни походи в рамките на общината и страната
	м. май
м. октомври
	Община
Момчилград

.
	Община Момчилград, отдел „Хуманитарни
дейности"

	25.
	Коледни и новогодишни забавни програми
	м. декември
	Община
Момчилград

	Община Момчилград, отдел „Хуманитарни
дейности"

